CELEX: 62018CN0736
Language: mt
Date: 2018-11-26 00:00:00
Title: Kawża C-736/18 P: Appell ippreżentat fis-26 ta’ Novembru 2018 minn Gugler France mis-sentenza mogħtija mill-Qorti Ġenerali (It-Tmien Awla) fil-25 ta’ Settembru 2018 fil-Kawża T-238/17 – Gugler vs EUIPO

25.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/13
            
         
      Appell ippreżentat fis-26 ta’ Novembru 2018 minn Gugler France mis-sentenza mogħtija mill-Qorti Ġenerali (It-Tmien Awla) fil-25 ta’ Settembru 2018 fil-Kawża T-238/17 – Gugler vs EUIPO
      (Kawża C-736/18 P)
      (2019/C 112/17)
      Lingwa tal-kawża: l-Ingliż
      
         Partijiet
      
      
         Appellanti: Gugler France (rappreżentant: S. Guerlain, avukat)
      
         Partijiet oħra fil-proċedura: L-Uffiċċju tal-Proprjetà Intellettwali tal-Unjoni Ewropea, Alexander Gugler
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla d-deċiżjoni tal-Qorti Ġenerali (it-Tmien Awla) tal-25 ta’ Settembru 2018 fil-Kawża T-238/17 minħabba ksur tal-Artikolu 8(4) tar-Regolament dwar it-Trade Mark tal-Unjoni Ewropea fir-rigward tal-konstatazzjoni tal-probabbiltà ta’ konfużjoni relatata mal-kunċetti tal-Artikolu 8(1)(b) tar-Regolament dwar it-Trade Mark tal-Unjoni Ewropea;
               
            
                  —
               
               
                  tikkundanna lil Alexander Gugler għall-ispejjeż tal-appellanti b’rabta ma’ dawn il-proċeduri.
               
            
         Aggravji u argumenti prinċipali
      
      Ksur tal-Artikolu 8(4) tar-Regolament dwar it-Trade Mark tal-Unjoni Ewropea u konsegwentement tal-Artikolu L711-4 tal-Kodiċi tal-Proprjetà Intellettwali Franċiż billi ma ġietx stabbilita l-eżistenza ta’ rabta ekonomika li toriġina mill-persuna intitolata għad-dritt preċedenti (l-appellanti) lejn il-parti li ressqet applikazzjoni għar-reġistrazzjoni tat-trade mark ikkontestata (il-konvenut) u, barra minn hekk, l-assenza eventwali ta’ probabbiltà ta’ konfużjoni.